
DR 30.10.2012 45 

 
Cuma saya harap macam mana agaknya kerjasama dengan pihak TNB supaya 

kedua-dua agensi ini kalau dapat bekerjasama, kalau ada peruntukan kewangan, ada 
kerjasama dengan pihak yang berkaitan, cerita hendak memasang lampu di kampung-
kampung ini akan lebih pantas, lebih lekas. Jadi itulah harapan saya, saya menyokong 
sangatlah peruntukan hampir RM10 bilion.  

Selamat maju jaya Menteri dan Timbalan-timbalan Menteri dan Menteri Kewangan. 
Ini kerana Menteri Kewangan itu penting, Menteri Kewangan itu Perdana Menteri. Kita 
hendak menghadapi pilihan raya, kalau beginilah caranya kan, meloponglah pihak 
pembangkang nampaknya. Semangat orang pun dah tidak sabar hendak menunggu pilihan 
raya ini kerana empat negeri yang dirampas oleh pembangkang, perkataan ”rampas” ya, 
maknanya tidak redha orang. Kita ambil baliklah ya, apa hendak buat, insya-Allah. Pilihan 
raya akan datang ini, kita akan pulih semulalah Malaysia, Malaysia negara tercinta, 
alhamdulillah. Tuan Pengerusi, saya menyokong... [Tepuk] 

Tuan Pengerusi [Datuk Dr. Haji Wan Junaidi Tuanku Jaafar]: Yang Berhormat 
Kuala Krai.  

■1510 

3.10 ptg. 

Dr. Mohd. Hatta Md. Ramli [Kuala Krai]: Terima kasih Tuan Pengerusi. Saya 
juga ingin menyentuh sedikit mengenai program kelima daripada Kementerian Kemajuan 
Luar Bandar dan Wilayah ini iaitu KESEDAR yang merupakan satu kawasan pembangunan 
wilayah yang sangat besar, meliputi tiga suku daripada Kelantan. Besar. Dengan jumlah... 

Seorang Ahli: [Menyampuk] 

Dr. Mohd. Hatta Md. Ramli [Kuala Krai]: Saya baca dalam ini dan juga dalam 
website KESEDAR dengan keluasan tanahnya 1.234 juta hektar. Jadi, tentulah 
tanggungjawab pembangunan yang diberikan kepada KESEDAR ini besar kerana Kelantan 
selatan ini masih lagi memerlukan suntikan yang besar-besaran bagi menjadikan ianya 
sebuah kawasan yang maju dengan penduduk yang makmur, ekonomi yang produktif dan 
menguntungkan serta melahirkan masyarakat yang sejahtera dan berkualiti, objektif 
KESEDAR. 

Saya pernah membangkitkan ini dan bertanya sama ada KESEDAR dan 
kementerian bersetuju supaya keahlian Lembaga Pengarah KESEDAR ini diperluaskan 
dengan memasukkan wakil-wakil rakyat daripada kawasan Gua Musang, Kuala Krai dan 
juga Tanah Merah yang merupakan tiga kawasan Parlimen yang termasuk di dalam 
kawasan KESEDAR ini sebagai lembaga pengarah dan juga wakil daripada kerajaan negeri 
selain daripada SUK supaya kawasan yang tiga suku seluruh negeri Kelantan ini diberikan 
perhatian yang menyeluruh. Bukan hanya oleh satu lembaga seperti KESEDAR tetapi juga 
oleh kerajaan negeri dan juga wakil-wakil daripada kawasan-kawasan yang saya sebutkan 
tadi. 

Termasuk juga dalam perkara ini iaitu dalam KESEDAR ini iaitu peruntukan 
sebanyak RM33 juta lebih bagi B.22. Saya ingin bertanya ada atau tidak cadangan kerajaan 
untuk menambah baik. Bukan projek baru tetapi menambah baik jalan-jalan kampung. Ada 
satu jalan yang ingin saya sebut khusus yang boleh kita jadikan sebagai laluan pintas 
apabila berlaku jalan tersumbatlah kata orang Kelantan. Jalan yang jammed semasa hari 
perayaan iaitu jalan melalui Kampung Telekung sampai ke Kuala Pertang sampai ke 
Chenulang keluar ke Jalan Lata Rek ada satu jalan potong dan keluar ke jalan besar Gua 
Musang, Kuala Krai.  

Jadi dapat melepasi jammed yang sentiasa berlaku pada musim perayaan di 
bandar Kuala Krai seperti yang berlaku pada Hari Raya Haji baru-baru ini. Jalan tersebut 
sudah ada cuma saya memohon supaya kementerian melihat kalau kita boleh naik taraf 
sedikit supaya jalan tersebut boleh kita uar-uarkan sebagai jalan pintas untuk menyuraikan 
jammed yang berlaku di Bandar Kuala Krai. 

Seterusnya Tuan Pengerusi, mengenai KESEDAR ini juga saya ingin bertanya 
berkaitan sekali dengan Institut Kemahiran Mara di bawah P.22 Butiran 00604 ini, sama 
ada satu IKM juga – Yang Berhormat Kota Belud memohon satu. Kita juga bertanya sama 
ada adakah ada rancangan untuk mewujudkan satu IKM di Kuala Krai dan kawasan 
sekitarnya?  



Cuma saya harap macam mana agaknya kerjasama dengan pihak TNB supaya. kedua-dua agensi ini kalau dapat bekerjasama, kalau ada peruntukan kewangan, ada kerjasama dengan pihak yang berkaitan, cerita hendak memasang lampu di kampung- kampung ini akan lebih pantas, lebih lekas. Jadi itulah harapan saya, saya menyokong sangatlah peruntukan hampir RM10 bilion. Selamat maju jaya Menteri dan Timbalan-timbalan Menteri dan Menteri Kewangan. Ini kerana Menteri Kewangan itu penting, Menteri Kewangan itu Perdana Menteri. Kita hendak menghadapi pilihan raya, kalau beginilah caranya kan, meloponglah pihak pembangkang nampaknya. Semangat orang pun dah tidak sabar hendak menunggu pilihan raya ini kerana empat negeri yang dirampas oleh pembangkang, perkataan "rampas" ya, maknanya tidak redha orang. Kita ambil baliklah ya, apa hendak buat, insya-Allah. Pilihan raya akan datang ini, kita akan pulih semulalah Malaysia, Malaysia negara tercinta, alhamdulillah. Tuan Pengerusi, saya menyokong... [Tepuk]. Tuan Pengerusi [Datuk Dr. Haji Wan Junaidi Tuanku Jaafar]: Yang Berhormat Kuala Krai. #1510. 3.10 ptg. Dr. Mohd. Hatta Md. Ramli [Kuala Krai]: Terima kasih Tuan Pengerusi. Saya juga ingin menyentuh sedikit mengenai program kelima daripada Kementerian Kemajuan Luar Bandar dan Wilayah ini iaitu KESEDAR yang merupakan satu kawasan pembangunan wilayah yang sangat besar, meliputi tiga suku daripada Kelantan. Besar. Dengan jumlah... Seorang Ahli: [Menyampuk]. Dr. Mohd. Hatta Md. Ramli [Kuala Krai]: Saya baca dalam ini dan juga dalam website KESEDAR dengan keluasan tanahnya 1.234 juta hektar. Jadi, tentulah tanggungjawab pembangunan yang diberikan kepada KESEDAR ini besar kerana Kelantan selatan ini masih lagi memerlukan suntikan yang besar-besaran bagi menjadikan ianya sebuah kawasan yang maju dengan penduduk yang makmur, ekonomi yang produktif dan menguntungkan serta melahirkan masyarakat yang sejahtera dan berkualiti, objektif KESEDAR. Saya pernah membangkitkan ini dan bertanya sama ada KESEDAR dan kementerian bersetuju supaya keahlian Lembaga Pengarah KESEDAR ini diperluaskan dengan memasukkan wakil-wakil rakyat daripada kawasan Gua Musang, Kuala Krai dan juga Tanah Merah yang merupakan tiga kawasan Parlimen yang termasuk di dalam kawasan KESEDAR ini sebagai lembaga pengarah dan juga wakil daripada kerajaan negeri selain daripada SUK supaya kawasan yang tiga suku seluruh negeri Kelantan ini diberikan perhatian yang menyeluruh. Bukan hanya oleh satu lembaga seperti KESEDAR tetapi juga oleh kerajaan negeri dan juga wakil-wakil daripada kawasan-kawasan yang saya sebutkan tadi. Termasuk juga dalam perkara ini iaitu dalam KESEDAR ini iaitu peruntukan sebanyak RM33 juta lebih bagi B.22. Saya ingin bertanya ada atau tidak cadangan kerajaan untuk menambah baik. Bukan projek baru tetapi menambah baik jalan-jalan kampung. Ada satu jalan yang ingin saya sebut khusus yang boleh kita jadikan sebagai laluan pintas apabila berlaku jalan tersumbatlah kata orang Kelantan. Jalan yang jammed semasa hari perayaan iaitu jalan melalui Kampung Telekung sampai ke Kuala Pertang sampai ke Chenulang keluar ke Jalan Lata Rek ada satu jalan potong dan keluar ke jalan besar Gua Musang, Kuala Krai. Jadi dapat melepasi jammed yang sentiasa berlaku pada musim perayaan di bandar Kuala Krai seperti yang berlaku pada Hari Raya Haji baru-baru ini. Jalan tersebut sudah ada cuma saya memohon supaya kementerian melihat kalau kita boleh naik taraf sedikit supaya jalan tersebut boleh kita uar-uarkan sebagai jalan pintas untuk menyuraikan jammed yang berlaku di Bandar Kuala Krai. Seterusnya Tuan Pengerusi, mengenai KESEDAR ini juga saya ingin bertanya berkaitan sekali dengan Institut Kemahiran Mara di bawah P.22 Butiran 00604 ini, sama ada satu IKM juga- Yang Berhormat Kota Belud memohon satu. Kita juga bertanya sama ada adakah ada rancangan untuk mewujudkan satu IKM di Kuala Krai dan kawasan sekitarnya?.